Paikka oli juuri sellainen kuin ilmoituksessa kuvattiin. Huone oli riittävän kokoinen kahdelle ja kaikki tarpeellinen löytyi. Parveke oli ihana, täydellinen paikka rauhalliselle aamupalalle. Asunto sijaitsee rauhallisella paikalla mutta todella lähellä Vallettaa (mukavan kävelyetäisyyden päässä) ja kaikki Vallettasta lähtevät bussit ajavat lyhyen matkan päässä olevaa katua pitkin, joten minne tahansa Maltalle pääsee kätevästi. Clare ja Alan olivat erittäin mukavia isäntiä ja kun lähtöpäivänä tajusimme, että kone lähtisi vasta myöhään illalla, ei heille ollut mikään ongelma antaa meidän säilyttää laukkujamme huoneessa iltaan asti ja jopa tulla päivällä levähtämään huoneeseen ennen lentokentälle lähtöä. Kokemus oli kaikin puolin todella mukava, suosittelen lämpimästi!